stanford-oval/wikipedia huggingface dataset:
Edvard Linna

| Mitalit | Mitalit | Mitalit |  |
| --- | --- | --- | --- |
|  Edvard Linna |  Edvard Linna |  Edvard Linna |  |
Maa:   Suomi
Miesten voimistelu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1908 | joukkuevoimistelu |  |
Edvard Ferdinand Linna (synt. Borg, 26. elokuuta 1886 Mikkeli – 30. joulukuuta 1974 Helsinki) oli suomalainen voimistelija ja olympiamitalisti.
Linna voimisteli Suomen joukkueessa sen voittaessa joukkuevoimistelun olympiapronssia Lontoosta 1908.
Linna kilpaili myös taitoluistelussa. Hän voitti pariluistelussa Suomen-mestaruuden vuosina 1924, 1926 ja 1927 yhdessä Olga Saarion kanssa ja vuosina 1938 ja 1938 yhdessä tyttärensä Hilkka Linnan kanssa. Linnan tyttäristä myös Kirsti ja Riitta olivat taitoluistelun Suomen mestareita.
Aiheesta muualla

Edvard Linna Olympedia. (englanniksi)
Taitoluistelun Suomen-mestarit: Pariluistelu
1911: Ludovika Jakobsson / Walter Jakobsson
– 1921: Ludovika Jakobsson / Walter Jakobsson
– 1924: Olga Saario / Edvard Linna
– 1926–1927: Olga Saario / Edvard Linna
– 1937: Aune Lähteenmäki / Walter Lähteenmäki
– 1938–1939: Hilkka Linna / Edvard Linna
– 1941: Aune Lähteenmäki / Walter Lähteenmäki
– 1947: Leena Pietilä / Biger Nyman
– 1948–1950: Harriet Pantaenius / Lars Björkman
– 1951–1953: Leena Pietilä / Lars Björkman
– 1954: Inkeri Soininen / Paavo Mäkelä
– 1955: Leena Pietilä / Lars Björkman
– 1956–1958: Soile Drufva / Nils Kankkonen
– 1959–1960: Marketta Thomenius / Ilkka Varhee
– 1961: Soile Drufva / Nils Kankkonen
– 1962: Eeva Sjögren / Ragnar Wikström
– 1963–1965: Kaija Väisänen / Risto Soininen
– 1967: Tuija Vainikkainen / Raimo Turunen
– 1982: Maija Pekkala / Pekka Pekkala
– 1984–1985: Maija Pekkala / Pekka Pekkala
– 2003: Suvi Asikainen / Riku Pötry
– 2017: Emilia Simonen / Matthew Penasse
Hassisen kone (kappale)

| ”Hassisen kone” Hassisen kone |
| --- | --- | --- |

Singlen tiedot
 Albumilta: Täältä tullaan Venäjä
 Julkaistu: huhtikuussa 1980
 Formaatti: 7" vinyyli
 Tyylilaji: uusi aalto
 Levy-yhtiö: Hilse Kustannus
Hassisen koneen muut singlet
|   | ”Hassisen kone” 1980 | ”Rappiolla” 1980 |
Hassisen kone on samannimisen joensuulaisyhtyeen ensisingle vuodelta 1980. Levyn on julkaissut Hilse Kustannus tunnuksella Hilse-Levyt YÄK-06. Levykannen on suunnitellut nimimerkki Aku.
A-puolen kappaleesta äänitettiin uusi versio Hassisen koneen debyytti-levylle, Täältä tullaan Venäjä. B-puolella on kappale nimeltään "Kolumpia orkesteri". Levyetiketti on painettu käsin kirjoitetusta tekstistä ja tässä kappaleen nimi on muodossa "Kolumbia orkesteri".
Molempien kappaleiden sävel ja sovitus on merkitty Hassisen koneen nimiin ja sanat on tehnyt Ismo Alanko.
Muusikot

Ismo Alanko - kitara & laulu
Reijo Heiskanen - soolokitara
Juha Kinnunen - basso
Harri Kinnunen - rumpu
Hassisen kone
| --- | --- |
Studioalbumit:  Täältä tullaan Venäjä • Rumat sävelet • Harsoinen teräs • High Tension Wire
Kokoelmat:  1980–82 • Poko klassikot • Historia 1980–82 • Tarjolla tänään: Hassisen kone • Jurot nuorisojulkkikset – koko tuotanto, koko tarina 1980–1982 • Klassikot
Livealbumit:  Tuuliajolla (eli ballaadeja Saimaalta) • 20 vuotta myöhemmin – live 2000 • 40 vuotta myöhemmin - Ratinan stadion 2022
Singlet:  Hassisen kone • Rappiolla • Jurot nuorisojulkkikset • On jouluyö, nyt laulaa saa • Hiljaa virtaa veri
DVD:t:  Hassisen Kone - 20 vuotta myöhemmin • Saimaa-ilmiö
Katso myös:  Luettelo Hassisen Koneen kappaleista
Emil Løvlien

| Emil Løvlien |
| --- | --- |

Norjan kommunistisen puolueen puheenjohtaja
 1946–1965  
Edeltäjä:  Adam Egede-Nissen
Seuraaja:  Reidar T. Larsen
Suurkäräjäedustaja
 1954–1961 1945–1949  
Henkilötiedot
Syntynyt: 22. syyskuuta 1899 Løten, Norja
Kuollut: 4. kesäkuuta 1973 (73 vuotta) Løten, Norja
Tiedot
Puolue:  Norjan kommunistinen puolue
Emil Løvlien (22. syyskuuta 1899 Løten – 4. kesäkuuta 1973 Løten) oli norjalainen poliitikko, joka toimi Norjan kommunistisen puolueen puheenjohtajana vuosina 1946–1965. Hän oli kansanedustaja suurkäräjillä vuosina 1945–1949 ja 1954–1961.
Aiheesta muualla

Kuvia tai muita tiedostoja aiheesta Emil Løvlien Wikimedia Commonsissa
Gunnar Heckscher

| Gunnar Heckscher |
| --- | --- |
 Heckscher vuonna 1959.
Maltillisen kokoomuksen puheenjohtaja
 1961–1965  
Edeltäjä:  Jarl Hjalmarson
Seuraaja:  Yngve Holmberg
Valtiopäiväedustaja
 Toinen kamari 1957–1967  
Moderata Ungdomsförbundetin puheenjohtaja
 1949–1952  
Edeltäjä:  Ebbe Ohlsson
Seuraaja:  Bengt Lind
Henkilötiedot
Syntynyt: 8. heinäkuuta 1909
Kuollut: 24. marraskuuta 1987 (78 vuotta)
Ammatti:  professori, poliitikko, diplomaatti
Tiedot
Puolue:  Maltillinen kokoomus
Tutkinnot:  Uppsalan yliopisto
Gunnar Heckscher (8. heinäkuuta 1909 – 24. marraskuuta 1987) oli ruotsalainen valtiotieteen professori, diplomaatti ja maltillisen kokoomuksen puheenjohtaja vuosina 1961–1965. Hän istui valtiopäivillä vuosina 1957–1965 ja toimi suurlähettiläänä Intiassa 1965–1970 sekä Japanissa 1970–1975. Poliitikkona hän halusi Ruotsin lähentyvän Euroopan talousyhteisöä ja yritti yhdistää jakaantuneen porvarillisen leirin. Valtiopäivävaalien 1964 tulos oli kuitenkin pettymys, ja Heckscher jätti tehtävänsä seuraavana vuonna.
Aiheesta muualla

Kuvia tai muita tiedostoja aiheesta Gunnar Heckscher Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Jarl Hjalmarson | Maltillisen kokoomuksen puheenjohtaja 1961–1965 | Seuraaja: Yngve Holmberg |
Emanuele Del Vecchio

Emanuele Del Vecchio, joka käytti pelaajanimenään sukunimeään Del Vecchio (24. syyskuuta 1934 São Vicente, São Paulo – 7. lokakuuta 1995 Santos, São Paulo) oli brasilialainen maajoukkuetason jalkapalloilija, pelipaikaltaan hyökkääjä.
Peliura > Seurajoukkue

Del Vecchio aloitti uransa jalkapalloilijana vuonna 1954 Santosissa, jossa voitti Campeonato Paulistan vuosina 1955 ja 1956. Vuonna 1955 hän oli turnauksen paras maalintekijä 23 maalillaan. Sen jälkeen Del Vecchio siirtyi Italiaan, missä hän teki Veronassa pelaamissaan 27 Serie A -ottelussa 13 maalia. Tämän jälkeen Del Vecchio pelasi Napolissa 68 ottelua, joissa teki 27 maalia ennen kuin siirtyi Padovaan, missä teki 21 ottelussa kahdeksan maalia. Liityttyään Milaniin hän teki yhdeksässä ottelussa kolme maalia kaudella 1961–1962 seuran voittaessa maansa mestaruuden. Del Vecchio palasi vuonna 1962 Padovaan, missä pelasi neljä ottelua ennen siirtymistään Argentiinan liigaan. Siellä hän pelasi Boca Juniorsissa kuusi ottelua, joissa teki kolme maalia. Uransa loppupuolella hän palasi kotimaahansa, missä pelasi São Paulossa, Bangussa ja Atlético Paranaensessa ennen lopettamistaan.
Peliura > Maajoukkue

Del Vecchio pelasi vuosina 1956–1957 Brasilian jalkapallomaajoukkueessa yhdeksän ottelua, joissa teki yhden maalin. Joukossa oli neljä ottelua, jotka hän pelasi Etelä-Amerikan-mestaruusturnauksessa vuonna 1956. Ensimmäisen varsinaisen maaottelunsa Del Vecchio pelasi 24. tammikuuta 1956 Chileä vastaan. Puolivirallisesti hän oli tosin edustanut maataan jo vuoden 1955 Roca Cupissa. Maajoukkueuransa ainoaksi jääneen maalin hän teki 16. kesäkuuta 1957 ottelussa Portugalia vastaan. Viimeisen maaottelunsa Del Vecchio pelasi 10. heinäkuuta 1957 Argentiinaa vastaan.
Hanga Roa

| Hanga Roa |
| --- | --- |
 Hanga Roan pääkatu
 Hanga Roan sijainti Pääsiäissaarella
Valtio:  Chile
Alue:  Valparaíso
Maakunta:  Isla de Pascua
Kunta:  Pääsiäissaari
Perustettu:  1888
Hallinto:  
 – Hallinnon tyyppi:  Kaupunki
Väkiluku (2002):  3 304
Infobox OKVirheellinen NIMI-arvo: 
Hanga Roa on Tyynellä valtamerellä sijaitsevan, Chilelle kuuluvan Pääsiäissaaren pääkaupunki. Se sijaitsee saaren lounaisrannikolla. Yli 87 % saaren asukkaista asuu kaupungissa.
Hanga Roa on saaren ainoa kaupunki, ja siellä sijaitsevat lähes kaikki saaren kaupat, hotellit ja ravintolat.
Aiheesta muualla

Kuvia tai muita tiedostoja aiheesta Hanga Roa Wikimedia Commonsissa
Ellsworthvuoret

| Ellsworthvuoret |
| --- | --- |
 Sijainti Etelämantereella
Koordinaatit:  78°45′S, 85°00′W
Ellsworthvuoret on noin 321 km pitkä ja 48 km leveä pohjois-eteläsuuntainen vuorijono Etelämantereen länsiosassa Ellsworthinmaalla. Se rajoittuu lännessä Weddellinmerta peittävän Ronnen jäähyllyyn. Ellsworth-vuoret ovat Antarktiksen korkein vuorijono, mutta sen syrjäisen sijainnin vuoksi alueelle pääsy on jopa Etelämantereen mittakaavassa vaikeaa.
Vuoriston läheisyydessä mannerjäätikön alla sijaitsee laaja Ellsworthinjärvi.[lähde? ]
Rakenne

Ellsworth-vuoret koostuvat kahdesta erillisestä vuorijonosta. Osia erottaa Minnesotan jäätikkö. Ellsworth-vuorten ikä tunnetaan huonosti. Niiden kiviaines on voimakkasti poimuttunutta sedimenttiä paleotsooiselta maailmankaudelta, mutta vuorten geologia sopii huonosti muuten yhtenäiseen Länsi-Antarktiksen geologiaan. Sen sijaan ne muistuttavat paljon Transantarktisia vuoria.
Rakenne > Sentinel-vuoret

Jonon pohjoisosan muodostavat Sentinel-vuoret (koordinaatit 78°45′S, 83°00′W). Monet Sentinel-vuorten huipuista nousee yli neljän kilometrin korkeuteen ja jonoon kuuluukin mm. koko Etelämantereen korkein huippu, Vinsonin massiivi (4892m). Muista huipuista mainittakoon suomalaisen Veikka Gustafssonin valloittama Mount Sisu.[lähde? ] Vuoriston löysi Lincoln Ellsworth Antarktiksen ylilennollaan vuonna 1935 ja nimesi sen ilmaistakseen vuorten merkityksen maamerkkinä jäätikön keskellä (sana sentinel tarkoittaa vartiomiestä). Vuoristo kartoitettiin vuosina 1958–1961.
Rakenne > Heritage-vuoret

Eteläisen osan muodostavat suhteellisen matalat ja hajanaisesti sijoittuneet Heritage-vuoret (koordinaatit 79°45′S, 83°00′W), joka on noin 160km pitkä ja 48km leveä vuorijono. Vuoriston pohjoisosan näki luultavasti ensimmäisenä Lincoln Ellsworth Antarktiksen ylilennollaan vuonna 1935. Alue ilmakuvattiin ja kartoitettiin vasta vuosina 1961–1966.
Aiheesta muualla

Kuvia tai muita tiedostoja aiheesta Ellsworthvuoret Wikimedia Commonsissa
Hawfin piirikunta

| Hawfin piirikunta |
| --- | --- |

Valtio:  Jemen
Hallinto:  
 – hallinnollinen keskus:  Mahra
Väkiluku (2003):  5 143
Hawfin piirikunta sijaitsee Mahran maakunnassa Jemenissä. Vuonna 2003 sen asukasluku oli 5 143.
Emil Mannstén

Emil Mannstén, sukunimi myöh. Mansiala (22. tammikuuta 1873 – 18. joulukuuta 1944 Helsinki) oli suomalainen  kirjallisuuden suomentaja. Hän käytti myös nimimerkkiä Eemil Suasmaa.
Suomennoksia

K. H. Caspari: Koulumestari ja hänen poikansa: kertomus 30 vuotisen sodan ajoilta. Otava, Kuopio 1897
Viktor Rydberg: Kuljeksivat teinit: kertomus rahvaan elämästä. Otava, Helsinki 1898
Viktor Rydberg: Itämeren risteilijä: 1-2 osa; suom. Emil Mannstén; runokappaleet suom. E. Tamminen. Otava, Viipuri 1899
Anton Tšehov: Lääkärin kohtalo eli sairaalan n:o 6. Otava, Kuopio 1900
Peter Nikolajevitsh Polevoi: Ei rahallakaan: kertomus. Otava, Kuopio 1902
Nicholas Wiseman: Fabiola eli katakombien kirkko: mukaelma Wisemanin kuuluisasta samannimisestä teoksesta. Karjalan kirjakauppa, Sortavala 1902
Vasili Nemirovitš-Dantšenko: Majurin holhokit. Otava, Kuopio 1902
Clara Tschudi: Marie Antoinette; norjankielestä suomentanut Emil Mannstén. Suomentaja, Viipuri 1906
Ignati Potapenko: Vanhan ylioppilaan muistelmia. Karisto 1909
Jenny Blicher-Clausen: Suurvaras: kertomus. Karisto 1910
Alexander Kuprin: Alikapteeni Rybnikov. Karisto 1919
Anton Tšehov: Kaksintaistelu. Karisto 1921
Grigori Danilevski: Naisenryöstö: romaani Ukrainasta. Karisto 1922
Nimimerkillä Emil Suasmaa:
Pjotr Kropotkin: Vallankumousmiehen muistelmia 1-2 nide; esipuheen kirjoittanut Georg Brandes; ainoasta tekijän Venäjää varten hyväksymästä, tarkastamasta ja täydentämästä painoksesta suomentanut Eemil Suasmaa. Kansa, Helsinki 1910
Pjotr Kropotkin: Vallankumouksen ruhtinas: P. Krapotkinin muistelmia; esipuheen kirjoittanut Georg Brand; ainoasta tekijän Venäjää varten hyväksymästä, tarkastamasta ja täydentämästä painoksesta suomentanut Eemil Suasmaa. Kirja, Helsinki 1917
Hangar 13

| Hangar 13 |
| --- | --- |
Yritysmuoto:  tytäryhtiö
Perustettu:  4. joulukuuta 2014
Avainhenkilöt:  Haden Blackman (luova johtaja)
Kotipaikka:  Novato, Kalifornia, Yhdysvallat
Toimiala:  videopeliteollisuus
Henkilöstö:  150 (2016)
Emoyhtiö:  2K Games
Kotisivu:  hangar13games.com
Infobox OKVirheellinen NIMI-arvo: 
Hangar 13 on yhdysvaltalainen videopelejä kehittävä yritys, joka perustettiin 4. joulukuuta 2014 2K Gamesin tytäryhtiönä. Yhtiön luova johtaja on sarjakuvien ja videopelien käsikirjoittaja Haden Blackman.
Hangar 13:n ensimmäinen julkaisu oli Mafia-pelisarjaan kuuluva videopeli Mafia III, joka julkaistiin 7. lokakuuta 2016. Vuonna 2020 yhtiö julkaisi pelin Mafia: Definitive Edition, joka on Mafia III:n pelimoottoria hyödyntävä remake-versio alun perin vuonna 2002 julkaistusta Mafia: The City of Lost Heaven -pelistä.
Kehitetyt pelit

| Vuosi | Videopeli | Alusta |
| --- | --- | --- |
| 2016 | Mafia III | Microsoft Windows, PlayStation 4, Xbox One |
| 2020 | Mafia: Definitive Edition | Microsoft Windows, PlayStation 4, Xbox One |
Hawk-Eye

Hawk-Eye on suurnopeuskameroita hyödyntävä tietokonejärjestelmä, jota käytetään muun muassa tennis- ja krikettiotteluissa tuottamaan animoitu rekonstruktio pallon liikkeistä ja sitä käytetään kun halutaan tarkistaa, oliko pallo "sisällä" vai "ulkona". Pallon kulkua kentällä kuvataan useilla videokameroilla. Järjestelmä otettiin käyttöön ammattilaistenniksessä vuonna 2006.
Käännös suomeksi
Etelä-Korean koripallomaajoukkue

Etelä-Korean koripallomaajoukkue edustaa Etelä-Koreaa koripallon miesten maajoukkuekilpailuissa.
Edvard Mikkola

Juho Edvard Mikkola (5. marraskuuta 1882 − 1942) oli suomalainen Kalvolassa vaikuttanut kansakoulunopettaja, toimittaja, kirjailija ja runoilija. Hän käytti nimimerkkejä Laippa-Juha ja ELA.
Mikkola valmistui opettajaksi Kajaanin seminaarista 1908 ja hän oli aluksi opettajana Ylöjärvellä ja Hausjärvellä. Hän oli Kalvolassa yläkoulun opettajana Patakankaan kansakoululla 1911−1916 ja Kutilan kansakoululla 1916−1942. Hän oli Kalvolan kunnanvaltuuston puheenjohtajana 1919−1942 ja Kalvolan säästöpankin isännistön puheenjohtajana. Mikkola oli mukana nuorisoseuratyössä ja hän oli muun muassa hankkimassa nuorisoseurantaloa Patakankaalle. Hän oli myös puuhamiehenä kun Kutilan kylään perustettiin osuuskunta sillan rakentamiseksi kylään.
Vuonna 1936 Mikkola julkaisi kotikylänsä Pälkäneen Luikalan tapoja, juhlanviettoa, uskomuksia ja murretta kuvanneen kotiseutututkimuksen Kylästä ja kyläraitilta: katkelmia hämäläisen saarikylän elämästä viime vuosisadalla. Teos kuvasi saaressa sijainneen kylän elämää 1800-luvun lopulla, jolloin Mikkola oli itsekin asunut siellä.
Edvard Mikkola oli naimisissa vuodesta 1911 käsityönopettaja Hilja Lydia Palvan (s. 1890) kanssa.
Julkaisuja

Nimellä Edv. Mikkola:
Palanen Kalwolan Kutilan kylän historiaa. Tekijä, Kalvola 1921
Kirret sulaa: juhlaruno Kalvolan Kutilan torpparivapautusjuhlaan 19. 3. 1921.
Nuorten kotiseutuopas: viitteitä kansantietouden keräilyyn kansakouluissa ja opintokerhoissa. Hämeen heimoliiton julkaisuja 7. Karisto 1932
Kalvolan Keihään 25-vuotishumoreski. Suomalainen kirjapaino Osakeyhtiö, Hämeenlinna 1934
Kylästä ja kyläraitilta: katkelmia hämäläisen saarikylän elämästä viime vuosisadalla. Hämeen heimoliiton julkaisuja 12. Karisto 1936
Tonttujen kepposet : neljä lastennäytelmää. Otava 1938
Emanuel Kanajärvi. Kotiseutu 1/1941
Kotimatkalla: Etelä-Hämeen ja Keski-Uudenmaan kirkollisiin laulujuhliin Kalvolassa 29.6.1941. Hämeenlinna 1941
Aiheesta muualla

Juho Edvard Mikkolan ja Hilja Lydia Mikkolan (os. Palva) visiittikorttikuva, Hyvinkään kaupunginmuseo (Finna)
Edv. Mikkola : Torpparivapautuksen 10-vuotispäivän johdosta: "Riikrooli", Suomen Kuvalehti, 27.10.1928, nro 44, s. 29, Kansalliskirjaston digitaaliset aineistot
Edvard Mikkola : Pääsiäisen vietto maaseudulla entisinä aikoina, Aamulehti, 09.04.1939, nro 95, s. 24, Kansalliskirjaston digitaaliset aineistot
Edvard Mikkola : Emanuel Kanajärvi, hämäläinen talonpoika ja kirjainkokooja, Aamulehti, 23.06.1939, nro 166, s. 21, Kansalliskirjaston digitaaliset aineistot
Edvard Mikkola : "Pakolaisten" poluilla, Aamulehti, 30.07.1939, nro 201, s. 14, Kansalliskirjaston digitaaliset aineistot
Hawiye

Kartta Somalian klaaneista vuodelta 1977
Hawiye on somaliklaani, jonka jäsenet asuvat Somaliassa, Keniassa ja Etiopiassa. Hawiye on suurin klaani Somaliassa CIA:n mukaan.
Klaaniin kuuluvat muiden muassa seuraavat alaklaanit: Dububle, Habargidir, Abgaal, Baadi-adde, Gaaljele, Hawaadle ja Murursado. Somaliassa Hawiye-klaanin jäseniä asuu Shabeellaha Hoosessa, Shabeellaha Dhexessä, Banaadirissa, Mudugissa, Nugaalissa, Baayssa ja Bokoolissa.
Hawiye-klaani saapui Afrikan sarven alueelle 700- tai 800-luvulla. Juba- ja Shabellejokien maanviljelysalueelle muuttaneet Hawiye-paimentolaiset aikoinaan myös orjuuttivat Rahanwey-klaanin maanviljelijöitä . Ensimmäiset kirjalliset mainininnat Hawiyesta ovat 12. ja 13. vuosisadalta, kun arabitutkimusmatkailijat kuvailevat Mercan kaupunkia ”Hawiye-maan pääkaupungiksi”.
Etiologia

Gramvärjätty pernaruttobakteeri
Etiologia eli syyoppi on syy-seuraus-tutkimusta. Sana on peräisin kreikan sanasta αἰτιολογία, "aitiologia", eli "olla syy johonkin" (αἰτία, aitia "syy, aiheuttaja"; ja λογία, -oppi).
Sanaa on yleisimmin käytetty lääketieteen ja filosofian teorioista, jolloin sillä viitataan asioiden syiden tutkimukseen, kuten miksi asiat tapahtuvat tai miksi asiat tapahtuvat niin kuin ne tapahtuvat. Sitä käytetään filosofiassa, fysiikassa, psykologiassa, lääketieteessä, nimistöntutkimuksessa, teologiassa
ja biologiassa.
Lääketieteessä etiologinen taudinmääritys perustuu tiedettyyn aiheuttajaan. Luokitus on tärkeää ja hyödyllistä etenkin bakteerialkuisten sairauksien määrittämisessä.
Etiologisen myytin tarkoitus on selittää jokin nimi tai luoda myyttinen historia esimerkiksi jollekin paikalle tai perheelle.
Gunnar Harding

| Gunnar Harding |
| --- | --- |
 Gunnar Harding 2017.
Henkilötiedot
Syntynyt: 1940 (ikä 83–84) Sundsvall, Ruotsi
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Gunnar Harding (s. 1940 Sundsvall, Ruotsi) on ruotsalainen runoilija, koulutukseltaan filosofian kandidaatti. Hän on ollut Samfundet De Nion jäsen vuodesta 1993.
Harding oli Lyrikvännen-lehden toimittaja vuodesta 1970. Hän on saanut runoihinsa vaikutteita jazzista ja maalaustaiteesta. Hän on kääntänyt runoja ruotsiksi ja ruotsalaisia runoja englanniksi.
Suomennettuja runoja

J. K. Ihalaisen suomentamia Hardingin runoja on julkaistu kirjallisuus- ja kulttuurilehti Kirjossa (2003, nro 2).
Hän johon salama iski
Kultainen kypärä I–II
Aiheesta muualla

Kuvia tai muita tiedostoja aiheesta Gunnar Harding Wikimedia Commonsissa
Hasso

Hasso tarkoittaa seuraavia henkilöitä:
Etunimi

Hasso Krull (s. 1964), virolainen runoilija
Hasso von Manteuffel (1897–1978), saksalainen panssarikenraali ja poliitikko
Sukunimi

Anatol Hasso (1917–2001), suomalainen pesäpalloilija
Harry Hasso (1904–1984), ruotsalainen elokuvaohjaaja, elokuvaaja ja näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hasso”, voi hakea sivunnimihaulla, laajalla sivunnimihaulla tai tekstihaulla.
Headhunters

Headhunters voi tarkoittaa ainakin seuraavia:
The Headhunters, 1970-luvulla aloittanut jazz-funk-yhtye
Headhunters, suomalainen televisiosarja
Headhunters (Hodejegerne), Morten Tyldumin ohjaama norjalainen elokuva vuodelta 2011.
HMS Tapir

| HMS Tapir |
| --- | --- |

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  29. maaliskuuta 1943
Laskettu vesille:  21. elokuuta 1944
Palveluskäyttöön:  30. joulukuuta 1944
Poistui palveluskäytöstä:  Alankomaiden laivaston Hr. Ms. Zeehond 1948-1953
Loppuvaihe:  romutettu 1966
Tekniset tiedot
Uppouma:  1 424 t (pinnalla) 1 571 t (sukelluksissa)
Pituus:  84,28 m (kokonaispituus)
Leveys:  7,77 m
Syväys:  4,45 m
Koneteho:  2 500 bhp/1 450 shp
Nopeus:  15,5 solmua (pinnalla) 9 solmua (sukelluksissa)
Miehistöä:  61
Aseistus
Aseistus:  10 x 21" (533 mm) torpedoputkea 4" kansitykki 3 x ilmatorjuntatykkiä
HMS Tapir (viirinumerot P335) oli Britannian kuninkaallisen laivaston T-luokan sukellusvene toisessa maailmansodassa.
Valmistus

Alus tilattiin 1941 Vickers Armstrongilta Barrow-in-Furnessista, missä köli laskettiin 29. maaliskuuta 1943. Alus laskettiin vesille 21. elokuuta 1944 ja otettiin palvelukseen vielä saman vuoden lopulla 30. joulukuuta.
Palvelus

Alus upotti 12. huhtikuuta 1945 Pohjanmerellä Bergenin lounaispuolella Saksan laivaston sukellusveneen U-486 torpedoimalla.
Palvelus > Hr. Ms. Zeehond

Alus sijoitettiin 18. kesäkuuta 1948 ylijäämänä reserviin ja lainattiin Alankomaille, joka liitti sen 12. heinäkuuta laivastoonsa nimellä Hr. Ms. Zeehond. Alus vieraili Curacaossa 30. huhtikuuta 1949 Hr. Ms. O 24:n ja Hr. Ms. Van Kinsbergenin kanssa. Matkalla suoritettiin gravitaatiomittauksia. Alus teki paluumatkalla pitkän snorkkelisukelluksen.
Kesäkuusta heinäkuuhun alus osallistui Exercise Viceroyhin ja marraskuussa Hr. Ms. Dolfijnin kanssa Britannian laivaston merisotaharjoitukseen. Alus osallistui 13.-26. syyskuuta 1952 Naton sotaharjoitukseen exercise Mainbraceen.
Alus palautettiin Britannian kuninkaalliselle laivastolle 15. heinäkuuta 1953.
Palvelus > HMS Tapir

Alus otettiin uudelleen palvelukseen 16. joulukuuta 1953 nimellä HMS Tapir. Se romutettiin joulukuussa 1966 Faslanessa.
Eero Paso

Eero Paso (s. 19. heinäkuuta 1954 Utajärvi) on suomalainen Uudellamaalla asuva kirjailija, valokuvaaja ja rakennusmies.
Paso kävi keskikoulun ja iltalukiota Oulussa sekä opiskeli Limingan Taidekoulussa 1979–1981. Hän on suorittanut myös rakennusmiehen ammattitutkinnon. Paso on työskennellyt rakennuksilla, varastomiehenä, autonkuljettajana ja tehdastyöläisenä Suomessa ja Ruotsissa. Hän oli myös kalatehdastyöläisenä Ruijassa 1982–1983. Rakennusalalla hän ollut vuodesta 1988 alkaen ja asuu nykyisin Lapinjärvellä Uudellamaalla.
Eero Paso on kirjoittanut Pohjois-Suomen maaseudun elämän murroksesta 1960- ja 1970-luvuilla (Talvitietä pitkin), ruotsinsuomalaisten siirtolaisten elämästä 1980-luvulla (Ruotsinmaa) sekä Ruijaan kalatehtaaseen töihin lähtevistä suomalaisista (Kylmän talven tapahtumat). Metsästystä, kalastusta ja retkeilyä harrastava Paso on kirjoittanut myös eränovelleja joita on julkaistu Eränkävijä 1988 -antologiassa sekä Metsästys ja Kalastus -lehdessä. Pason runoja on julkaistu kulttuurilehti Kaltiossa. Paso toimi 1980-luvulla valokuvaajana Metsäntutkimuslaitoksen Muhoksen toimipisteessä. Valokuvaajana hän on osallistunut yhteisnäyttelyihin ja pitänyt omat näyttelyt Porvoossa 1997 sekä Loviisassa 1997 ja 2000.
Teoksia

Hauen saunottajat : kertomuksia. Sahlgren, Otalampi 2002
Talvitietä pitkin : romaani. Nordbooks, Kemi 2009
Ruotsinmaa. Nordbooks, Kemi 2013
Kylmän talven tapahtumat : romaani. Atrain & Nord, Kemi 2018
Aiheesta muualla

Mari A:n kirjablogi 29.7.2013 : Eero Paso : Ruotsinmaa
Etuvartio

Etuvartio (pidemmin etuvartiosto, englanniksi outpost) on joukko, jonka tarkoituksena on valvoa varsinaisen joukon etumaastoa ja varoittaa vihollisesta.
Eric Braeden

| Eric Braeden |
| --- | --- |
 Eric Braeden Monacon elokuvajuhlissa 2013.
Henkilötiedot
Koko nimi:  Hans-Jörg Gudegast
Syntynyt: 3. huhtikuuta 1941 (ikä 83) Bredebek, Saksa
Ammatti:  näyttelijä
Näyttelijä
Aktiivisena:  1960–
Merkittävät roolit:  Tunteita ja tuoksuja Titanic
Palkinnot
 Daytime Emmy -palkinto, paras miespääosa draamasarja Tunteita ja tuoksuja (1998) 
Aiheesta muualla
Viralliset kotisivut
IMDb 
Elonet
Eric Braeden (syntyjään Hans-Jörg Gudegast, s. 3. huhtikuuta 1941 Bredebek, Saksa) on saksalaissyntyinen elokuva- ja televisionäyttelijä, joka parhaiten tunnetaan roolista Victor Newmanina draamasarjassa Tunteita ja tuoksuja. Braeden voitti Daytime Emmy -palkinnon vuonna 1998 draamasarjan päänäyttelijänä. Braeden näytteli James Cameronin Titanicissa miljonääriä John Jacob Astor IV.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Eric Braeden Internet Movie Databasessa. (englanniksi)
Eric Braeden Elonetissä.